CELEX: E2018P0002
Language: da
Date: 2018-07-13 00:00:00
Title: Anmodning om en rådgivende udtalelse fra EFTA-Domstolen indgivet af Fürstliches Landgericht den 13. juli 2018 i sagen C mod Concordia Schweizerische Kranken- und Unfallversicherung AG, Landesvertretung Liechtenstein (Sag E-2/18)

6.12.2018   
            
            
               DA
            
            
               Den Europæiske Unions Tidende
            
            
               C 439/14
            
         
      Anmodning om en rådgivende udtalelse fra EFTA-Domstolen indgivet af Fürstliches Landgericht den 13. juli 2018 i sagen C mod Concordia Schweizerische Kranken- und Unfallversicherung AG, Landesvertretung Liechtenstein
      (Sag E-2/18)
      (2018/C 439/14)
      Fürstliches Landgericht har ved skrivelse af 13. juli 2018, som indgik til EFTA-Domstolens justitskontor den 17. juli 2018, anmodet EFTA-Domstolen om en rådgivende udtalelse om nedenstående spørgsmål i sagen C mod Concordia Schweizerische Kranken- und Unfallversicherung AG, Landesvertretung Liechtenstein:
      
                  1.
               
               
                  Er der i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger alene fastsat en minimumsramme, som skal overholdes for at undgå konkurrenceforvridning, eller er forordningens regler obligatoriske, for så vidt som de ligeledes påvirker og begrænser ydelsesforpligtelser, der skal opfyldes i hele verden inden for rammerne af forsikringsaftalen? Finder Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger anvendelse på sociale sikringsordninger, hvorefter arbejdstagerne blot er forpligtet til at dokumentere, at de har en tilstrækkelig sygeforsikring, idet de i overensstemmelse med den almindelige aftalefrihed har adgang til at vælge mellem flere forskellige private forsikringsselskaber, og der kun kræves dokumentation for, at de har indgået en relevant forsikringsaftale?
               
            
                  2.
               
               
                  
                              a)
                           
                           
                              Er en forsikringstager, henset til reglerne i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger, forpligtet til at indsende regninger, der er omfattet af den forsikringsaftale, der er indgået inden for rammerne af den lovpligtige sygesikringsordning, til socialsikringsinstitutionen på bopælsstedet med den virkning, at den sociale sikringsinstitution, der er beliggende i den medlemsstat, som udbetalingen af pensionen påhviler, først kan tilpligtes at foretage udbetalingen, når institutionen på bopælsstedet har afvist at betale, eller kan en forsikringstager ikke desto mindre påberåbe sig sine rettigheder i henhold til forsikringsaftalen?
                           
                        
                              b)
                           
                           
                              Hvis det, jf. punkt a), ikke er muligt for forsikringstageren at påberåbe sig forsikringsaftalen, spørges:
                              Er det også tilfældet, når forsikringsaftalen er indgået inden for rammerne af den lovpligtige forsikringsordning, men forsikringsaftalen går ud over minimumskravene i lovgivningen og således i et vist omfang er blevet indgået »frivilligt«?
                           
                        
            
                  3.
               
               
                  Hvis forsikringstagerne, jf. spørgsmål 2, er forpligtet til først at sende regningerne til institutionen i bopælsmedlemsstaten, spørges:
                  
                              a)
                           
                           
                              Gælder dette også for en forsikret person, der har oppebåret ydelser i kraft af forsikringsaftalen i flere år, eller er den sociale sikringsordnings henvisning til Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger i strid med princippet om god tro?
                           
                        
                              b)
                           
                           
                              Er en social sikringsordning med støtte i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger berettiget til at fremsætte tilbagebetalingskrav overfor en forsikret person, fordi den tidligere har ydet forsikringsdækning, der går ud over det niveau, der er fastsat i forordningen, dvs. den har udredet ydelser, der efter forordningens regler ikke skulle udbetales, eller et det i strid med princippet om god tro at fremsætte sådanne tilbagebetalingskrav?
                           
                        
                              c)
                           
                           
                              Giver den sociale sikringsinstitutions udbetaling af ydelser, uden at der er blevet indsendt regninger via den sociale sikringsinstitution på bopælsstedet, henset til Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger, også forsikringstageren ret til fremtidig udbetaling af ydelser, uden at det er nødvendigt at indsende regninger via den sociale sikringsinstitution på bopælsstedet?